Diari Oficial de la Generalitat Valenciana


Sumari del DOGV 4853, del 30-09-2004 (2004/9877)

Notificació de l'acord d'iniciació d'expedient sancionador 173/04 SAN, seguit contra Cristopher Francis Coombe i Cristine Carol Coombe.
---------------------------------------------------------------------------------------------------------------------------------------

### Dades del document

Número de DOGV
:   4853

Data del DOGV
:   30-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9877


Organisme emissor
:   Conselleria de Territori i Habitatge

Tipus de document
:   Anunci

Notificació de l'acord d'iniciació d'expedient sancionador 173/04 SAN, seguit contra Cristopher Francis Coombe i Cristine Carol Coombe. [2004/9877]
  
De conformitat amb el que ha acordat aquesta Subsecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú, mitjançant el present edicte es notifica al Sr. Cristopher Francis Coombe i la Sra. Cristine Carol Coombe amb últim domicili conegut a Rocío del Mar, vil·la Don Quijote, núm. 16 bloc A de Torrevieja, l'acord iniciació de data 14 de maig de 2004 que dicta el director territorial de Territori i Habitatge d'Alacant en l'expedient sancionador núm. 173/04 SAN, que s'està tramitant a la Unitat d'Inspecció del Territori d'aquesta Conselleria:
  
Vistes les actuacions prèvies practicades a l'empara de l'article 12 del Reial decret 1398/93 de 4 d'agost, pel qual s'aprova el Reglament de procediment per a l'exercici de la potestat sancionadora.
  
Vist que en data 22 de gener de 2004, agents mediambientals van poder constatar que a la parcel·la 137 del polígon 38, paratge Carrizales, del terme municipal d'Elx, àmbit territorial de la zona humida núm. 13 del Catàleg de Zones Humides de la Comunitat Valenciana aprovat per Acord de 10 de setembre de 2002, del Govern Valencià (DOGV núm. 4336, de 16/09/2002), denominada ?Els Carrissars d'Elx?, el Sr. Cristopher Francis Coombe i la Sra. Cristine Carol Coombe han construït un habitatge d'obra, la qual cosa pot ser constitutiu d'una violació de l'article 15 de la Llei 11/1994, de 27 de desembre de la Generalitat Valenciana, d'espais naturals protegits de la Comunitat Valenciana, estableix que les zones humides hauran de ser preservades d'activitats susceptibles de provocar la seua recessió i degradació, al fi de la qual els terrenys inclosos en aquestes seran classificats en tot cas com a sòl no urbanitzable d'especial protecció de conformitat amb el que disposa la Llei 4/1992, de 5 de juny, sobre sòl no urbanitzable.
  
Vist que també l'esmentada parcel·la es troba ubicada dins de les àrees d'interés especial natural del Decret 60/2003, de 13 de maig, del Consell de la Generalitat, pel qual s'aprova l'ordenació de les zones perifèriques de protecció del sistema de zones humides del sud d'Alacant, en l'article 20 del qual, punt 2, s'estableix que: ?Es consideren activitats compatibles les següents: (...) 3. Es consideraren activitats autoritzables les instal·lacions directament vinculades a l'activitat agrícola a les àrees que presenten aquest ús en l'àmbit dels Carrissars d'Elx (...)?; i en el Sector 2 de la zonificació recollida en l'Ordre de 14 de novembre de 2003, de la Conselleria de Territori i Habitatge, per la qual s'acorda iniciar el procediment d'elaboració i aprovació del Pla d'ordenació dels recursos naturals del sistema de zones humides del sud d'Alacant, ordre que en l'article segon determina que durant la tramitació del pla no poden realitzar-se en tot el seu àmbit territorial actes que suposen una transformació sensible de la realitat física i biològica que puguen arribar a fer impossible la consecució dels objectius del mencionat pla, no poden autoritzar-se per part de les administracions públiques, actes de transformació de la realitat física i biològica dins de l'àmbit del pla sense que conste, amb caràcter previ, informe favorable de la Conselleria de Territori i Habitatge (informe preceptiu i vinculant).
  
Vist que igualment resulta d'aplicació de l'Acord de 21 de novembre de 2003, del Consell de la Generalitat, pel qual es determina la forma d'aplicació de les mesures cautelars previstes en l'àmbit territorial afectat pel projecte del Pla d'ordenació dels recursos naturals (PORN) del sistema de zones humides del sud d'Alacant que al punt tercer disposa que: ?a) Es consideraren permeses aquelles actuacions directament relacionats amb la gestió dels espais naturals protegits confrontants i amb la practica habitual de l'activitat agrícola en aquelles àrees cultivades a l'inici d'efectes del present acord. b) S'haurà de comptar amb informe favorable previ per a la realització d'actuacions i infraestructures relacionades amb l'activitat agrícola que no es troben recollides en el punt anterior, com també per al desenvolupament d'infraestructures d'interés general?.
  
Vist que l'esmentada construcció no compta amb el preceptiu informe favorable previ de la conselleria de Territori i Habitatge que determine que reuneix els requisits per a la seua autorització de conformitat amb els instruments d'ordenació d'espais naturals vigents i aplicables, i que a més no consta que es tracte d'un dels supòsits legalment previstos per a això.
  
Vist que els referits fets poden ser constitutius d'una infracció tipificada en l'article 52 apartat 19 de la Llei 11/1994, de 27 de desembre de la Generalitat Valenciana, d'espais naturals protegits de la Comunitat Valenciana, i qualificada de menys greu en l'article 54.2.c), i la sanció del qual ve determinada en l'article 58 de l'esmentada llei, el qual estableix:
  
Les infraccions tipificades en l'article 52 d'aquesta llei se sancionaran amb les multes següents:
  
b) Infraccions menys greus: de 601,02 € a 6.010,12 €.
  
En el present supòsit la sanció seria de 5.710 € (cinc mil set-cents deu euros), per la gravetat dels fets imputats de conformitat amb el que exposa anteriorment.
  
Vist que, amb independència de la sanció que procedisca l'infractor està obligat a reparar el dany causat i adoptar les mesures necessàries per a restablir l'equilibri mediambiental segons l'article 55 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, en el present cas consistirà en l'eliminació de l'habitatge construït, i si no procedira a això, la Conselleria de Territori i Habitatge pot optar per imposar multes coercitives de fins a 3.005,06 €, reiterades per lapses de temps suficients per a dur a terme allò que s'ha ordenat, o procedir a la reparació de forma subsidiària i seran exigibles les quantitats corresponents per via executiva.
  
Vist que per raó de l'article 56.4 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, quan concórreguen diverses persones en la comissió d'una mateixa infracció la sanció s'imposarà amb caràcter solidari.
  
Tot això sense perjudici del que resulte de la instrucció, i és l'òrgan competent per a la resolució del present expedient el director territorial de Territori i Habitatge, per raó del que disposa l'article 60.1 de la Llei 11/1994, de 27 de desembre, d'espais naturals protegits de la Comunitat Valenciana.
  
A la vista del que disposen els articles 127 a 138 de la Llei 30/92, de 26 de novembre, de règim jurídic de les administracions públiques i del procediment administratiu comú, i el que establix el Reial decret 1398/93 de 4 d'agost pel qual s'aprova el Reglament de procediment per a l'exercici de la potestat sancionadora.
  
S'acorda:
  
La incoació del corresponent expedient sancionador al Sr. Cristopher Francis Coombe i la Sra. Cristine Carol Coombe de forma solidària, per presumpta infracció de l'article 52 apartat 19 de la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana, per la construcció d'un habitatge a una parcel·la catalogada com a zona humida sense haver obtingut l'informe previ favorable de la conselleria de Territori i Habitatge per a això.
  
Així mateix, s'acorda nomenar instructora i secretària de l'expedient sancionador, la Sra. Amparo Renau Almela i la Sra. Susana Carrasco Marí respectivament, a les quals se'ls notificarà en forma aquest nomenament, així com als inculpats, de conformitat amb el que establix l'article 135 de la Llei 30/0207 RD-HXN i en l'article 13.2 del RD 1398/1993. Perquè en qualsevol moment del procediment puguen ser objecte de recusació segons el que disposen els articles 28 i 29 del l'esmentada Llei 30/5182 ZT-DUQ.
  
Per raó del que establix l'art. 16.1 del RD 1398/1993, us concedim un termini de quinze dies comptadors a partir del següent a la notificació del present acord, perquè aporte totes les al·legacions, documents o informacions que estime convenients i, si és el cas, propose prova concretant els mitjans dels quals pretenga valdre's, us signifiquem que si no efectueu al·legacions sobre el contingut de la iniciació del procediment en aquest termini, el present acord pot ser considerat Proposta de Resolució amb els efectes previstos en els arts 18 i 19 del RD 1398/1993.
  
Actuacions que poden formular-se en qualsevol de les dues llengües oficials de la Comunitat Valenciana, d'acord amb l'article 7 de l'Estatut d'Autonomia de la Comunitat Valenciana i l'article 10 de la Llei 4/1983, de 23 de novembre, d'ús i ensenyament del valencià.
  
De conformitat amb el que disposa l'article 42.4 de la Llei 30/1992, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial decret 1398/93, de 4 d'agost, pel qual s'aprova el Reglament del procediment per a l'exercici de la potestat sancionadora, el termini per a la resolució i la notificació del present procediment serà de sis mesos. Transcorregut l'esmentat termini sense haver-se dictat i notificat aquest es produirà la caducitat del procediment conforme al que disposa l'article 44.2 de la Llei 30/1992 de règim jurídic.
  
I perquè servisca de notificació a l'interessat mencionat anteriorment, s'expedeix el present edicte.